phoneee/thai-legal-corpus huggingface dataset:
กฎกระทรวง(พ.ศ. ๒๔๙๗)ออกตามความในพระราชบัญญัติกองอาสารักษาดินแดนพ.ศ. ๒๔๙๗[๑] อาศัยอำนาจตามความในมาตรา ๒๐ และมาตรา ๓๐ แห่งพระราชบัญญัติกองอาสารักษาดินแดนพ.ศ. ๒๔๙๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ธงประจำกองกองอาสารักษาดินแดน มีลักษณะและสัณฐาน ดังนี้ยอดคันธง เป็นรูปตรีทำด้วยโลหะสีทองตอนบนเป็นรูปพระขรรค์ทำด้วยโลหะสีเงินประดิษฐานพระพุทธรูปภายในใต้ฐานยอดคันธงชิดกับมุมบนของธงด้านเสามีแถบธงชาติเป็นโบหูกระต่ายห้อยชายทั้งสอง มีส่วนยาวเลยมุมธงด้านล่างชายแถบทั้งสองเป็นครุยธงสี่เหลี่ยม ลักษณะและสัณฐานเหมือนธงชาติมีส่วนและขนาดพองามพื้นธงมุมบนด้านหน้าใกล้คันธง มีพระมหามงกุฎและเลขหมายประจำรัชกาลสีเหลืองภายใต้มีอักษรพระบรมนามาภิไธยย่อสีทอง ขลิบริมสีเหลือง รัศมีสีทองตรงกึ่งกลางธงด้านหน้ามีรูปพระนเรศวรทรงช้างภายในวงกลมสีแดง มีขอบสีเหลือง มีตัวอักษรสีเหลืองเขียนว่า กองอาสารักษาดินแดนเป็นแถวโค้งโอบใต้รูปวงกลมดังกล่าวตรงกึ่งกลางธงด้านหลัง มีรูปช่อชัยพฤกษ์มีอุณาโลมอยู่กลางภายใต้พระมหามงกุฎริมชายธงตอนที่ตรงกับคันธงเป็นสีแดง ส่วนริมชายธงด้านอื่น ๆเป็นครุยสีเหลืองข้อ ๒[๒] ธงประจำกองกองอาสารักษาดินแดนจังหวัดมีลักษณะและสัณฐานเหมือนข้อ ๑แต่ตัวอักษรด้านหน้าของธงให้มีชื่อจังหวัดเป็นตัวอักษรสีเหลืองใต้คำว่า กองอาสารักษาดินแดน ด้วยให้ไว้ ณ วันที่ ๒๑ มิถุนายน พ.ศ. ๒๔๙๗พลเรือโท สุนาวินวิวัฒรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มีพระราชกฤษฎีกาประกาศบังคับใช้พระราชบัญญัติกองอาสารักษาดินแดน พ.ศ. ๒๔๙๗ในบางจังหวัดแล้ว จึงเป็นการสมควรกำหนดให้มีธงประจำกองกองอาสารักษาดินแดนขึ้นเพื่อเป็นที่หมาย ที่เคารพต่อไป กฎกระทรวง ฉบับที่ ๔ (พ.ศ. ๒๔๙๘) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๓]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง (พ.ศ. ๒๔๙๗) ออกตามความในพระราชบัญญัติกองอาสารักษาดินแดน พ.ศ.๒๔๙๗ ได้กำหนดให้มีเฉพาะธงประจำกองอาสารักษาดินแดนและธงประจำกองกองอาสารักษาดินแดนจังหวัด มิได้กำหนดให้มีธงประจำกองสำหรับภาคด้วยจึงเป็นการสมควรที่จะได้แก้ไขเพิ่มเติมกฎกระทรวงให้มีธงประจำกองสำหรับภาคเพื่อเป็นศักดิ์ศรีและเป็นมิ่งขวัญของแต่ละภาคกฎกระทรวง ฉบับที่ ๖ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๔]หมายเหตุ :- เหตุผลในการประกาศใช้กฎกระทรวงฉบับนี้ คือพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๔๙๙ได้แก้ไขพระราชบัญญัติระเบียบบริหารราชการแผ่นดิน พ.ศ. ๒๔๙๕ (ฉบับที่ ๒) พ.ศ. ๒๔๙๖และ (ฉบับที่ ๓) พ.ศ. ๒๔๙๙ โดยเลิกภาค ให้มีเฉพาะเขตสำหรับการจัดระเบียบบริหารราชการส่วนภูมิภาค ให้มีเฉพาะจังหวัดและอำเภอ และโอนอำนาจหน้าที่ของผู้ว่าราชการภาคไปเป็นของผู้ว่าราชการจังหวัด จึงสมควรยกเลิกกฎกระทรวง ฉบับที่ ๔ (พ.ศ. ๒๔๙๘)ออกตามความในพระราชบัญญัติกองอาสารักษาดินแดน พ.ศ. ๒๔๙๗ โดยให้ยกเลิกธงประจำกองอาสารักษาดินแดนภาค ทั้งนี้ เพื่อให้สอดคล้องต้องกันกับพระราชบัญญัติระเบียบบริหารราชการแผ่นดินฉบับดังกล่าวจุฑามาศ/ปรับปรุง๒๔สิงหาคม ๒๕๕๘ปิติวรรณ/ปรับปรุง๗สิงหาคม ๒๕๖๓อรญา/ตรวจ๒๙กันยายน ๒๕๖๓[๑] ราชกิจจานุเบกษา เล่ม ๗๑/ตอนที่ ๓๙/หน้า ๘๗๖/๒๒ มิถุนายน ๒๔๙๗[๒] ข้อ ๒ แก้ไขเพิ่มเติมโดยกฎกระทรวง ฉบับที่ ๖ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๓] ราชกิจจานุเบกษา เล่ม ๗๒/ตอนที่ ๔๖/ฉบับพิเศษ หน้า ๑/๒๑ มิถุนายน ๒๔๙๘[๔] ราชกิจจานุเบกษา เล่ม ๗๔/ตอนที่ ๖๓/หน้า ๑๑๗๔/๒๓ กรกฎาคม ๒๕๐๐
คําสั่งกรมบังคับคดีที่ 569 /2547เรื่อง การออกเสียงลงคะแนนเพื่อพิจารณาเลือกผู้ทําแผน---------------------------- ด้วยเมื่อศาลมีคําสั่งให้เจ้าพนักงานพิทักษ์ทรัพย์เรียกประชุมเจ้าหนี้เพื่อพิจารณาเลือกว่า บุคคลใดสมควรเป็นผู้ทําแผน อาจเป็นกรณีที่มีผู้เสนอชื่อผู้ทําแผนหลายราย หรืออาจเป็นกรณีที่ศาลเห็นว่า บุคคลที่ผู้ร้องขอเสนอไม่สมควรเป็นผู้ทําแผน และถึงแม้ที่ประชุมเจ้าหนี้จะมีมติเลือกผู้ทําแผนได้ ศาลก็มี ดุลยพินิจที่จะตั้งบุคคลดังกล่าวเป็นผู้ทําแผนหรือไม่ก็ได้ ดังนั้น เพื่อให้การปฏิบัติหน้าที่ของเจ้าพนักงาน พิทักษ์ทรัพย์ในการประชุมเจ้าหนี้เพื่อพิจารณาเลือกผู้ทําแผนเป็นไปด้วยความเรียบร้อย และมีประสิทธิภาพ ยิ่งขึ้น จึงมีคําสั่งต่อไปนี้ข้อ ๑ ในกรณีที่มีผู้ถูกเสนอชื่อเป็นผู้ทําแผนหลายราย ให้เจ้าพนักงานพิทักษ์ทรัพย์แจ้งให้เจ้าหนี้ ที่มาในการประชุมเจ้าหนี้เพื่อพิจารณาเลือกผู้ทําแผนทราบและให้ออกเสียงลงคะแนนว่าจะเลือกบุคคลใดเป็นผู้ทําแผนข้อ ๒ ในกรณีที่มีผู้ถูกเสนอชื่อเป็นผู้ทําแผนเพียงรายเดียว ให้เจ้าพนักงานพิทักษ์ทรัพย์แจ้งให้ เจ้าหนี้ที่มาในการประชุมเจ้าหนี้เพื่อพิจารณาเลือกผู้ทําแผนทราบและให้ออกเสียงลงคะแนนว่าจะเลือกหรือไม่เลือกบุคคลดังกล่าวเป็นผู้ทําแผนข้อ ๓ ให้เจ้าพนักงานพิทักษ์ทรัพย์รายงานผลการประชุมเพื่อพิจารณาเลือกผู้ทําแผนต่อศาล ภายในสามวันนับแต่วันประชุมเพื่อให้ศาลพิจารณาและมีคําสั่งต่อไป ทั้งนี้ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 15 ธันวาคม 2547 (ลงชื่อ) ไกรสร บารมีอวยชัย (นายไกรสร บารมีอวยชัย) อธิบดีกรมบังคับคดี
กฎกระทรวงกฎกระทรวงฉบับที่๒๑ (พ.ศ. ๒๔๙๘)ออกตามความในพระราชบัญญัติรถยนตร์พุทธศักราช๒๔๗๓[๑] อาศัยอำนาจตามความในมาตรา ๓๘แห่งพระราชบัญญัติรถยนตร์ พุทธศักราช ๒๔๗๓ซึ่งได้แก้ไขเพิ่มเติมโดยพระราชบัญญัติรถยนตร์ (ฉบับที่ ๗) พุทธศักราช ๒๔๗๙และมาตรา ๔๒ แห่งพระราชบัญญัติรถยนตร์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ให้ยกเลิกความในข้อ ๙ ทวิแห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่๕) ซึ่งได้แก้ไขเพิ่มเติมโดยกฎกระทรวง ฉบับที่ ๒๐ (พ.ศ. ๒๔๙๗) ออกตามความในพระราชบัญญัติรถยนตร์พุทธศักราช ๒๔๗๓ และให้ใช้ความต่อไปนี้แทนข้อ ๙ ทวิ แผ่นป้ายเลขทะเบียนให้เป็นไปดั่งนี้(ก) รถยนตร์นั่งส่วนบุคคลรถยนตร์บรรทุกส่วนบุคคลและรถยนตร์สำหรับลากจูง(๑) สำหรับจังหวัดพระนครและจังหวัดธนบุรีขนาดกว้าง ๑๑ เซนติเมตร ยาว ๓๙ เซนติเมตร พื้นสีดำ มีอักษรย่อ ก.ท.เรียงตามทางดิ่งมีอักษรย่อชื่ออำเภอที่เจ้าของรถมีถิ่นที่อยู่เรียงต่อไปตามทางยาวและมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุนทาสีขาว ขนาดตัวอักษร ก.ท. สูง ๔ เซนติเมตร กว้าง๓.๒ เซนติเมตร ขนาดตัวอักษรย่อชื่ออำเภอสูง ๕ เซนติเมตร กว้าง ๔ เซนติเมตรขนาดตัวเลขสูง ๗ เซนติเมตร กว้าง ๓ เซนติเมตร(๒)สำหรับจังหวัดอื่นนอกจากจังหวัดพระนครและจังหวัดธนบุรี พื้นสีดำมีอักษรย่อชื่อจังหวัดเรียงตามทางดิ่งและมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุน ทาสีขาว ขนาดของแผ่นป้ายตัวอักษรและตัวเลขให้เป็นไปตาม (๑)(ข) รถยนตร์รับจ้างบรรทุกของรถยนตร์ประจำทางรถยนตร์รับจ้างพิเศษและรถยนตร์รับจ้างบรรทุกคนโดยสารพื้นสีเหลืองมีอักษรย่อชื่อจังหวัดตาม (ก) (๑) หรือ (๒) แล้วแต่กรณี และมีตัวเลขอารบิคเรียงต่อไปตามลำดับตามทางยาวตัวอักษรและตัวเลขอัดเป็นรอยดุน ทาสีดำ ขนาดของแผ่นป้ายตัวอักษรและตัวเลขให้เป็นไปตาม (ก)(ค) ป้ายพิเศษสำหรับผู้ซ่อมหรือขายรถยนตร์ให้เป็นไปตาม (ข) เว้นแต่พื้นสีแดง ตัวอักษรและตัวเลขสีขาว(ง) รถจักรยานยนตร์ ขนาดกว้าง ๙ เซนติเมตร ยาว ๒๗เซนติเมตร พื้นสีดำ มีอักษรย่อชื่อจังหวัดและตัวเลขอารบิคตาม (ก) (๑) หรือ (๒)แล้วแต่กรณี เว้นแต่ขนาดตัวอักษรสูง ๓ เซนติเมตร กว้าง ๓ เซนติเมตร ขนาดตัวเลขสูง๕ เซนติเมตร กว้าง ๒.๕ เซนติเมตรให้ไว้ณ วันที่ ๑๐ กันยายน พุทธศักราช ๒๔๙๘จอมพลป.พิบูลสงครามรัฐมนตรีว่าการกระทรวงมหาดไทยอัมภิญา/พิมพ์๑๕กุมภาพันธ์ ๒๕๕๑[๑]ราชกิจจานุเบกษา เล่ม ๗๒/ตอนที่ ๗๖/หน้า ๑๓๙๗/๒๗ กันยายน ๒๔๙๘
ประกาศกระทรวงอุตสาหกรรมฉบับที่ ๕๐๒๔ (พ.ศ. ๒๕๖๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกและกำหนดมาตรฐานผลิตภัณฑ์อุตสาหกรรมท่อยางและท่อยางพร้อมอุปกรณ์ประกอบสำหรับไอน้ำอิ่มตัว ข้อกำหนด โดยที่เป็นการสมควรปรับปรุงมาตรฐานผลิตภัณฑ์อุตสาหกรรมท่อยางและท่อยางพร้อมอุปกรณ์ประกอบสำหรับไอน้ำอิ่มตัว ข้อกำหนด มาตรฐานเลขที่ มอก. 1144 2558อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ ๔๗๖๓ (พ.ศ. ๒๕๕๙) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง ยกเลิกมาตรฐานผลิตภัณฑ์อุตสาหกรรม ท่อยางสำหรับไอน้ำอิ่มตัวและกำหนดกำหนดมาตรฐานผลิตภัณฑ์อุตสาหกรรม ท่อยางและท่อยางพร้อมอุปกรณ์ประกอบสำหรับไอน้ำอิ่มตัวข้อกำหนด ลงวันที่ ๑๔ มกราคมพ.ศ. ๒๕๕๙ และออกประกาศกำหนดมาตรฐานผลิตภัณฑ์อุตสาหกรรม ท่อยางและท่อยางพร้อมอุปกรณ์ประกอบสำหรับไอน้ำอิ่มตัว ข้อกำหนด มาตรฐานเลขที่ มอก. 1144 2560 ขึ้นใหม่ ดังมีรายละเอียดต่อท้ายประกาศนี้ทั้งนี้ให้มีผลเมื่อพ้นกำหนด ๖๐ วัน นับตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๔ มกราคม พ.ศ. ๒๕๖๑อุตตม สาวนายนรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมท่อยางและท่อยางพร้อมอุปกรณ์ประกอบสำหรับไอน้ำอิ่มตัว ข้อกำหนด (แบบ มอก. 1144 2560 ISO 6134 : 2017 (E))(ดูข้อมูลจากภาพกฎหมาย)ปุณิกา/จัดทำ๑๙ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๐ ง/หน้า ๒๖/๒๒ กุมภาพันธ์ ๒๕๖๑
ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องพื้นที่เป้าหมายในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม โดยที่เป็นการสมควรกำหนดพื้นที่เป้าหมายในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมและเพื่อให้เป็นไปตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมข้อ ๓.๑ และข้อ ๓.๒คณะกรรมการกิจการโทรคมนาคมแห่งชาติจึงขอประกาศพื้นที่เป้าหมายและระยะเวลาที่ผู้รับใบอนุญาตจะต้องส่งแผนการดำเนินการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม ดังต่อไปนี้ข้อ๑พื้นที่เป้าหมายการจัดให้มีโทรศัพท์สาธารณะในหมู่บ้าน จำนวน ๖,๐๐๐หมู่บ้านมีรายชื่อตามเอกสารแนบท้ายประกาศชุดที่ ๑ข้อ๒พื้นที่เป้าหมายการจัดให้มีโทรศัพท์สาธารณะและโทรศัพท์ประจำที่ในสถานศึกษาศาสนสถานสถานพยาบาล และหน่วยงานที่ให้ความช่วยเหลือแก่สังคม จำนวน ๔,๐๐๐ แห่งมีรายชื่อตามเอกสารแนบท้ายประกาศชุดที่ ๒ข้อ๓ กรณีที่ตรวจพบในภายหลังว่าพื้นที่เป้าหมายตามข้อ ๑ และข้อ ๒ มีการติดตั้งโทรศัพท์สาธารณะหรือโทรศัพท์ประจำที่แล้วแต่กรณีก่อนวันที่ประกาศนี้ใช้บังคับคณะกรรมการกิจการโทรคมนาคมแห่งชาติขอสงวนสิทธิ์ในการกำหนดพื้นที่เป้าหมายใกล้เคียงอื่นทดแทนข้อ๔ให้ผู้รับใบอนุญาตจัดส่งหนังสือแจ้งความจำนงที่จะจัดให้มีบริการพร้อมกับแผนการให้บริการโทรคมนาคมพื้นฐานโดยทั่วถึงและบริการเพื่อสังคมเสนอต่อคณะกรรมการกิจการโทรคมนาคมแห่งชาติภายใน๖๐ วัน นับแต่วันที่ประกาศนี้ใช้บังคับข้อ๕[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๔มีนาคม พ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.รายชื่อพื้นที่เป้าหมายในการจัดให้มีโทรศัพท์สาธารณะในหมู่บ้าน จำนวน ๖,๐๐๐ หมู่บ้าน ชุดที่ ๑ แนบท้ายประกาศคณะกรรมการกิจการโทรคมนาคมแห่งชาติเรื่องพื้นที่เป้าหมายในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม๒.รายชื่อพื้นที่เป้าหมายในการจัดให้มีโทรศัพท์สาธารณะและโทรศัพท์ประจำที่ จำนวน ๔,๐๐๐ แห่งชุดที่ ๒ แนบท้ายประกาศคณะกรรมการกิจการโทรคมนาคมแห่งชาติเรื่องพื้นที่เป้าหมายในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(ดูข้อมูลจากภาพกฎหมาย)ชัชสรัญ/ผู้จัดทำ๑๗ เมษายน ๒๕๔๙วิภา/ปรับปรุง๑๕ มิถุนายน ๒๕๕๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๓/ตอนพิเศษ ๔๙ ง/หน้า ๑๗/๗ เมษายน ๒๕๔๙
คําสั่งกรมสรรพากรที่ ท.ป. 268/2560เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร-------------------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวล รัษฎากรมีประสิทธิภาพ อาศัยอํานาจตามความในมาตรา 11 มาตรา 83 และมาตรา 91/10 แห่ง ประมวลรัษฎากร อธิบดีกรมสรรพากร จึงมีคําสั่งดังต่อไปนี้ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตาม ประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา(1) หน่วยบริการรับชําระภาษีอากรของสํานักงานสรรพากรพื้นที่สาขาเมืองสตูล ที่ตั้งอยู่ ณ ที่ว่าการอําเภอส่วนหน้าเกาะหลีเป๊ะ หมู่ที่ 7 ตําบลเกาะสาหร่าย อําเภอเมืองสตูล จังหวัดสตูล สําหรับผู้มีหน้าที่ยื่นแบบแสดงรายการและชําระหรือนําส่งเงินภาษีอากร ไม่ว่าจะมีภูมิลําเนาอยู่ในอําเภอ หรือเขตท้องที่ใด(2) หน่วยบริการรับชําระภาษีอากรของสํานักงานสรรพากรพื้นที่สาขาละงู ที่ตั้งอยู่ ณ หน่วยพิทักษ์ป่าวังสายทอง บริเวณหน้าน้ําตกวังสายทอง หมู่ที่ 10 ตําบลนี้าผุด อําเภอละงู จังหวัดสตูล สําหรับผู้มีหน้าที่ยื่นแบบแสดงรายการและชําระภาษีเงินได้บุคคลธรรมดา ไม่ว่าจะมีภูมิลําเนาอยู่ใน อําเภอหรือเขตท้องที่ใดข้อ ๒ ให้สรรพากรพื้นที่สตูล ออกคําสั่งเป็นหนังสือแต่งตั้งข้าราชการพลเรือนสามัญในสังกัด เป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากรข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงิน ซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ไข้บังคับสําหรับการรับแบบแสดงรายการและรับชําระเงินภาษีอากรตาม ประมวลรัษฎากร ดังต่อไปนี้(1) หน่วยบริการรับชําระภาษีอากรตามข้อ 1 (1) ตั้งแต่วันที่ 20 กุมภาพันธ์ 2560 ถึงวันที่ 24 กุมภาพันธ์ 2460(2) หน่วยบริการรับชําระภาษีอากรตามข้อ 1 (2) ตั้งแต่วันที่ 16 กุมภาพันธ์ 2460 ถึงวันที่ 17 กุมภาพันธ์ 2460ผู้มีอํานาจลงนาม - สั่ง ณ วันที่ 18 มกราคม พ.ศ. 2460 (นายประสงค์ พูนธเนศ)อธิบดกรมสรรพากร
ประกาศคณะกรรมการกํากับหลักทรัพย์และตลาดหลักทรัพย์ที่ กจ. 38/2548เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์(ฉบับที่ 14) อาศัยอํานาจตามความในมาตรา 14 และมาตรา 64(3) แห่งพระราชบัญญัติหลักทรัพย์และตลาดหลักทรัพย์ พ.ศ.2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ ดังต่อไปนี้ ข้อ 1 ให้ยกเลิกความใน (ข) ของ (5) ในข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 34/2547 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 10) ลงวันที่ 15 มิถุนายน พ.ศ. 2547 และให้ใช้ความต่อไปนี้แทน "(ข) การเสนอขายหลักทรัพย์ที่ไม่มีข้อจํากัดการโอน และได้มีการยื่นแบบแสดงรายการข้อมูลและร่างหนังสือชี้ชวนสําหรับการเสนอขายหลักทรัพย์ดังกล่าวไว้แล้วตั้งแต่การเสนอขายในครั้งแรก โดยผู้ออกหลักทรัพย์ยังมีการนําส่งงบการเงินหรือรายงานเกี่ยวกับฐานะการเงินและผลการดําเนินงานตามหน้าที่ที่กําหนดในประกาศคณะกรรมการ ก.ล.ต. ที่ออกตามความในมาตรา 56 หรือผู้ออกหลักทรัพย์ได้ปฏิบัติตามข้อตกลงที่ได้ให้ไว้กับสํานักงานตามข้อ 6(4)(ข) ในส่วนที่ 1 ของหมวดนี้โดยอนุโลม แล้วแต่กรณี" ข้อ 2 ให้ยกเลิกความใน (ข) ของ (3) ในข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 46/2545 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 6) ลงวันที่ 5 พฤศจิกายน พ.ศ. 2545 และให้ใช้ความต่อไปนี้แทน "(ข) การเสนอขายหลักทรัพย์ที่ไม่มีข้อจํากัดการโอน และได้มีการยื่นแบบแสดงรายการข้อมูลและร่างหนังสือชี้ชวนสําหรับการเสนอขายหลักทรัพย์ดังกล่าวไว้แล้วตั้งแต่การเสนอขายในครั้งแรก โดยผู้ออกหลักทรัพย์ยังมีการนําส่งงบการเงินหรือรายงานเกี่ยวกับฐานะการเงินและผลการดําเนินงานตามหน้าที่ที่กําหนดในประกาศคณะกรรมการ ก.ล.ต. ที่ออกตามความในมาตรา 56 หรือผู้ออกหลักทรัพย์ได้ปฏิบัติตามข้อตกลงที่ได้ให้ไว้กับสํานักงานตามข้อ 6(4)(ข) ในส่วนที่ 1 ของหมวดนี้โดยอนุโลม แล้วแต่กรณี" ข้อ 3 ประกาศนี้ให้มีผลใช้บังคับตั้งแต่วันที่ 10 ตุลาคม พ.ศ. 2548 เป็นต้นไป
คำพิพากษาศาลฎีกาที่ 60942หลักกฎหมาย: ความว่า จำเลยที่ 1 ขอให้ศาลปล่อยชั่วคราวในระหว่างฎีกาโดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ คดีของศาลชั้นต้นหมายเลขแดงที่ 5956/2528 นี้ศาลชั้นต้นพิจารณาพิพากษารวมกับคดีอื่นอีก 2 สำนวนศาลชั้นต้นพิพากษายกฟ้องโจทก์ ฯลฯศาลอุทธรณ์พิพากษากลับ จำเลยที่ 1 มีความผิดตามประมวลกฎหมายอาญา มาตรา 83,341,343 จำคุก 5 ปี ฯลฯจำเลยที่ 1 ยื่นคำร้องดังกล่าวโดยมีคำร้องประกอบว่าจำเลยที่ 1 จะยื่นฎีกาต่อไป (อันดับ 184 แผ่นที่ 3 และแผ่นที่ 1)ศาลชั้นต้นอนุญาตให้ปล่อยจำเลยที่ 1 ชั่วคราว และในชั้นอุทธรณ์ศาลชั้นต้นตีราคาประกัน 100,000 บาท (อันดับ 156)คำสั่งพิเคราะห์แล้ว อนุญาตให้ปล่อยชั่วคราวจำเลยที่ 1 ในระหว่างฎีกา ตีราคาค่าประกันสี่แสนบาท ให้ศาลชั้นต้นพิจารณาหลักประกันและหลักประกันเพิ่ม แล้วดำเนินการต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 769/2530พนักงานอัยการ กรมอัยการโจทก์นายวิรัช นพศิริ กับพวกจำเลยนายวิรัช นพศิริ จำเลยที่ 1ผู้ยื่นคำร้อง ป.วิ.อ. ม. 106, ม. 107, ม. 108ความว่า จำเลยที่ 1 ขอให้ศาลปล่อยชั่วคราวในระหว่างฎีกาโดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ คดีของศาลชั้นต้นหมายเลขแดงที่ 5956/2528 นี้ศาลชั้นต้นพิจารณาพิพากษารวมกับคดีอื่นอีก 2 สำนวนศาลชั้นต้นพิพากษายกฟ้องโจทก์ ฯลฯศาลอุทธรณ์พิพากษากลับ จำเลยที่ 1 มีความผิดตามประมวลกฎหมายอาญา มาตรา 83,341,343 จำคุก 5 ปี ฯลฯจำเลยที่ 1 ยื่นคำร้องดังกล่าวโดยมีคำร้องประกอบว่าจำเลยที่ 1 จะยื่นฎีกาต่อไป (อันดับ 184 แผ่นที่ 3 และแผ่นที่ 1)ศาลชั้นต้นอนุญาตให้ปล่อยจำเลยที่ 1 ชั่วคราว และในชั้นอุทธรณ์ศาลชั้นต้นตีราคาประกัน 100,000 บาท (อันดับ 156)คำสั่งพิเคราะห์แล้ว อนุญาตให้ปล่อยชั่วคราวจำเลยที่ 1 ในระหว่างฎีกา ตีราคาค่าประกันสี่แสนบาท ให้ศาลชั้นต้นพิจารณาหลักประกันและหลักประกันเพิ่ม แล้วดำเนินการต่อไป(ครีภูมิ สุวรรณโรจน์-สมศักดิ์ เกิดลาภผล-จำนง นิยมวิภาต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 769/2530พนักงานอัยการ กรมอัยการโจทก์นายวิรัช นพศิริ กับพวกจำเลยนายวิรัช นพศิริ จำเลยที่ 1ผู้ยื่นคำร้อง ป.วิ.อ. ม. 106, ม. 107, ม. 108ความว่า จำเลยที่ 1 ขอให้ศาลปล่อยชั่วคราวในระหว่างฎีกาโดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ คดีของศาลชั้นต้นหมายเลขแดงที่ 5956/2528 นี้ศาลชั้นต้นพิจารณาพิพากษารวมกับคดีอื่นอีก 2 สำนวนศาลชั้นต้นพิพากษายกฟ้องโจทก์ ฯลฯศาลอุทธรณ์พิพากษากลับ จำเลยที่ 1 มีความผิดตามประมวลกฎหมายอาญา มาตรา 83,341,343 จำคุก 5 ปี ฯลฯจำเลยที่ 1 ยื่นคำร้องดังกล่าวโดยมีคำร้องประกอบว่าจำเลยที่ 1 จะยื่นฎีกาต่อไป (อันดับ 184 แผ่นที่ 3 และแผ่นที่ 1)ศาลชั้นต้นอนุญาตให้ปล่อยจำเลยที่ 1 ชั่วคราว และในชั้นอุทธรณ์ศาลชั้นต้นตีราคาประกัน 100,000 บาท (อันดับ 156)คำสั่งพิเคราะห์แล้ว อนุญาตให้ปล่อยชั่วคราวจำเลยที่ 1 ในระหว่างฎีกา ตีราคาค่าประกันสี่แสนบาท ให้ศาลชั้นต้นพิจารณาหลักประกันและหลักประกันเพิ่ม แล้วดำเนินการต่อไป(ครีภูมิ สุวรรณโรจน์-สมศักดิ์ เกิดลาภผล-จำนง นิยมวิภาต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบกรมทรัพยากรธรณีระเบียบกรมทรัพยากรธรณีว่าด้วยการปฏิบัติในการเข้าชมแหล่งซากดึกดำบรรพ์ที่ขึ้นทะเบียนในที่ดินของรัฐ หรือเอกชนพ.ศ. ๒๕๕๑[๑] อาศัยอำนาจตามความในมาตรา๒๓ แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมทรัพยากรธรณีจึงกำหนดระเบียบ ว่าด้วยการปฏิบัติในการเข้าชมแหล่งซากดึกดำบรรพ์ที่ขึ้นทะเบียนในที่ดินของรัฐหรือเอกชน ดังต่อไปนี้ข้อ ๑ระเบียบนี้เรียกว่า ระเบียบกรมทรัพยากรธรณีว่าด้วยการปฏิบัติในการเข้าชมแหล่งซากดึกดำบรรพ์ที่ขึ้นทะเบียนในที่ดินของรัฐหรือเอกชน พ.ศ. ๒๕๕๑ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ผู้เข้าชมแหล่งซากดึกดำบรรพ์ที่ขึ้นทะเบียนไม่ว่าเป็นที่ดินของรัฐหรือเอกชนต้องไม่กระทำการดังต่อไปนี้(๑)ขุดค้น เคลื่อนย้ายสิ่งต่าง ๆ หรือกระทำการใด ๆอันอาจเป็นเหตุให้เกิดความชำรุดเสียหายแก่แหล่งซากดึกดำบรรพ์และสิ่งของที่จัดตั้งแสดงไว้ในแหล่งซากดึกดำบรรพ์(๒)ขีด เขียน หรือกระทำให้ปรากฏด้วยประการใด ๆ ต่อแหล่งซากดึกดำบรรพ์(๓)เสพของมึนเมา หรือก่อความรำคาญแก่บุคคลอื่นในบริเวณแหล่งซากดึกดำบรรพ์(๔)ทิ้งขยะมูลฝอย หรือสิ่งปฏิกูล ณ ที่ใด ๆ ภายในบริเวณแหล่งซากดึกดำบรรพ์ข้อ ๔ข้อกำหนด หรือวิธีปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการ หรือระเบียบของผู้เป็นเจ้าของ ผู้ครอบครองหรือผู้มีสิทธิในที่ดินโดยชอบด้วยกฎหมายในแหล่งซากดึกดำบรรพ์ที่ขึ้นทะเบียนกำหนดโดยความเห็นชอบจากกรมทรัพยากรธรณีโดยอนุโลมประกาศ ณ วันที่ ๒๐ตุลาคม พ.ศ. ๒๕๕๑ปรีชา จันทร์ศิริตานนท์อธิบดีกรมทรัพยากรธรณีอาจารี/ผู้จัดทำ๕ สิงหาคม ๒๕๕๖วิชพงษ์/ผู้ตรวจ๗ สิงหาคม ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๘๖ ง/หน้า ๗/๘ ธันวาคม ๒๕๕๑
ประกาศคณะกรรมการกํากับหลักทรัพย์และตลาดหลักทรัพย์ที่ กน. 22/2552เรื่อง การกําหนดการจัดการลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตาม บทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ 1 ให้การจัดการเงินทุนของนิติบุคคลภายในกลุ่มกิจการเดียวกัน ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคลความเป็นนิติบุคคลภายในกลุ่มกิจการเดียวกันตามวรรคหนึ่ง ให้เป็นไปตามหลักเกณฑ์ดังนี้(1) การที่คู่สัญญาฝ่ายหนึ่งในการจัดการเงินทุน ถือหุ้นในคู่สัญญาอีกฝ่ายหนึ่งไม่ว่าโดยทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมด หรือ(2) หากคู่สัญญาฝ่ายหนึ่งในการจัดการเงินทุน มีอํานาจในการควบคุมกิจการคู่สัญญาอีกฝ่ายหนึ่ง แต่ไม่เข้าลักษณะตาม (1) คู่สัญญาที่เป็นผู้ให้บริการจัดการเงินทุนต้องยื่นเอกสารหลักฐานต่อสํานักงาน ซึ่งแสดงว่า (ก) คู่สัญญาฝ่ายหนึ่งมีอํานาจในการควบคุมกิจการคู่สัญญาอีกฝ่ายหนึ่ง โดยต้องแสดงลักษณะของการมีอํานาจในการควบคุมกิจการดังกล่าว และ (ข) คู่สัญญาฝ่ายที่เป็นเจ้าของเงินทุนไม่ประสงค์จะได้รับความคุ้มครองตามบทบัญญัติเกี่ยวกับการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์เอกสารหลักฐานตาม (2) นี้ ต้องลงลายมือชื่อรับรองโดยผู้มีอํานาจลงนามผูกพันคู่สัญญาในการจัดการเงินทุนแต่ละฝ่าย และต้องยื่นต่อสํานักงานก่อนเริ่มดําเนินการจัดการเงินทุนตามสัญญาข้อ ๒ ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 6 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อให้การจัดการเงินทุนของนิติบุคคลภายในกลุ่มกิจการเดียวกันไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล จึงจําเป็นต้องออกประกาศนี้
คำพิพากษาศาลฎีกาที่ 65198หลักกฎหมาย: ขอแก้ไขเพิ่มเติมฎีกาซึ่งเป็นการเพิ่มประเด็นจากฎีกาเดิม เมื่อพ้นกำหนดระยะเวลายื่นฎีกาแล้ว ไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 265/2518นายศุภชัย สุวรรณพิบูลย์ฯโจทก์นายวุฒิชัย จันทร์รุ่งสกุลจำเลย ป.วิ.พ. ม. 247ขอแก้ไขเพิ่มเติมฎีกาซึ่งเป็นการเพิ่มประเด็นจากฎีกาเดิม เมื่อพ้นกำหนดระยะเวลายื่นฎีกาแล้ว ไม่ได้(ไพโรจน์ ไวกาสี-ประพจน์ ถิระวัฒน์-สมคิด มงคลชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 265/2518นายศุภชัย สุวรรณพิบูลย์ฯโจทก์นายวุฒิชัย จันทร์รุ่งสกุลจำเลย ป.วิ.พ. ม. 247ขอแก้ไขเพิ่มเติมฎีกาซึ่งเป็นการเพิ่มประเด็นจากฎีกาเดิม เมื่อพ้นกำหนดระยะเวลายื่นฎีกาแล้ว ไม่ได้(ไพโรจน์ ไวกาสี-ประพจน์ ถิระวัฒน์-สมคิด มงคลชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ